《读书法云寺寺在那亮乡东岭下》
明代·廖纪

何处寻幽胜，闲过惠远家。到门云护砌，挥麈雨生花。

寺后峰阴合，阶前树影斜。钟声休报晓，吾欲演三车。

作者简介：河间府东光人，字廷陈，一作时陈，号龙湾。弘治三年进士。授吏部考功司主事。嘉靖初，为吏部尚书。时议建世室以祀世宗生父，纪执不可，议遂寝。又奏言人材当惜，帝不纳。以老病归。卒年七十余。